title: Mary Wollstonecraft
text: Bak direfa tanda moi awalkera, William Godwin va blirizva ke kurenya sanegar, razdatason va inyon suteks isu gaderopafa trakura. Voxen nuskena blira ke Mary is skedegareem is laksereem va selt ke bane sare lemisted. Vartuca ke suterotik zo tuseitar numen inafa blira lodamu grabomeem zavzar grupena. Ini vanpir lana teza ke metisa rotarkanikya.